Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 357/1997. (X. 16.) számú határozatának az a része, amelyet a
Paragraph Index: 720

(6) bekezdésének b) pontjába ütközése miatt alkotmányos visszásságot okozott. A települési önkormányzatok autonómiájának kereteit a jogszabályok — mindenekelőtt az Alkotmány — jelölik ki. Az önkormányzat vagyonával csak a jogszabályok biztosította keretek között gazdálkodhat, egy elérni kívánt célt az önkormányzat — hasonlóan más közjogi jogalanyokhoz — csak a jogszabályok biztosította eszközökkel érhet el. Jelen esetben ez azt jelenti, hogy Székesfehérvár Megyei Jogú Város Önkormányzatának az általa állítólagosan elérni kívánt célt — a jogcím nélküli lakók elhelyezését — a céllal arányban álló eszközökkel kellett volna elérnie. Tekintettel azonban arra, hogy a várost még több száz, szociális szempontok alapján lakást igénylő állampolgárral szemben is intézkedési kötelezettség terheli, a Rádió u. 11. sz. épület lakóinak a nem megalapozott döntés-előkészítés miatt való előnyben részesítése más állampolgárokkal szemben valójában nem eme állampolgárok lakásproblémájának megoldását, hanem a szociális és etnikai feszültségek kiéleződését eredményezte. IV. A nemzeti és etnikai kisebbségi jogok országgyűlési biztosának az esettel kapcsolatos ajánlásai és kezdeményezései

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes